el el en el el el el el el el el el el en el el el el en el en en es en es tr en en el el el en el el el el el el el el el el en el el el el el el el el el el el el el el el el en el el el el el en el el el el el el el el en el el el en el el el en de el el el el el el el el el el el el el en es el el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Ο Αλέξης Τσίπρας αναμένει την επόμενη μέρα στο ΚΙΝΑΛ μετά τον δεύτερο γύρο των εσωκομματικών εκλογών και παράλληλα έχει το βλέμμα στραμμένο στην εσωκομματική κριτική.
Ήδη, κορυφαία στελέχη του ΣΥΡΙΖΑ, ξεκαθαρίζουν την θέση τους απέναντι στην ηγεσία του κόμματος με άρθρα προβληματισμού και δηλώσεις.
«Οι ιδέες του ριζοσπαστισμού, δεξιού ή αριστερού, θα αναμετρηθούν και θα καθορίσουν την τελική διέξοδο σε όλα τα επίπεδα. Θα καθορίσουν τη ζωή δύο, τριών γενεών. Το γνωρίζει καλά η ακραία ριζοσπαστική Δεξιά, που τροποποιεί όλο και πιο επιθετικά την ταυτότητά της, επιζητώντας την πολιτική και ιδεολογική ηγεμονία. Καιρός να το αντιληφθούμε και εμείς.
Εξήγησε ότι «δεν είναι πάντοτε απολύτως καθαρή» η εικόνα που εκπέμπει ο ΣΥΡΙΖΑ σε σχέση με τις αλλαγές απαιτούνται στην κοινωνία και ποια είναι τα υποκείμενα αυτών των αλλαγών. «Είναι έλλειμα αντικειμενικό που αντιμετωπίζουν όλα τα κόμματα της Αριστεράς και Κεντροαριστεράς., το πώς μετέρχονται διαδικασιών και προτάσεων που μπορούν να δώσουν μια ελπίδα», πρόσθεσε.
«Ο Τσίπρας να κάνει μια μεγάλη πολιτική αγκαλιά στον Ανδρουλάκη»
Σύμφωνα με τον κ. Βερναρδάκη, ο ΣΥΡΙΖΑ πρέπει να αποτιμήσει πολύ σοβαρά τη διαδικασία εκλογές νέου προέδρου στο ΚΙΝΑΛ, λέγοντας πως «δεν μπορεί να κλείνει τα μάτια σε διεργασίες που συμβαίνουν σε όμορους πολιτικούς χώρους» και υπογραμμίζοντας πως πρέπει αυτές να τις λάβει πολύ σοβαρά υπόψιν «στον πολιτικό του λόγο, στις οργανωτικές του αντιλήψεις και στις κυβερνητικές προοπτικές», καθώς τίποτα δεν είναι δεδομένο και κεκτημένο.
Ο ίδιος εκτίμησε ότι ο Αλέξης Τσίπρας θα πρέπει να συμπεριφερθεί μια «πολιτική μεγάλη αγκαλιά» στον Νίκο Ανδρουλάκη, που είναι και 5 χρόνια νεότερός του,  με την οποία να τον καλεί «σε μια προοδευτική συστράτευση στη βάση ενός προγράμματος» και στη συνέχεια να υπάρχει αξιολόγηση και του νέου αρχηγού, «εάν είναι βέβαια αυτός ο νέος πρόεδρος»
Ο βουλευτής του ΣΥΡΙΖΑ, σημείωσε πάντως, ότι «δεν θα έχουμε απότομες στροφές, δεν θα υπάρξει μι αντιστροφή των εκλογικών ποσοστών». Χαρακτήρισε πολύ φυσιολογική τη νίκη του Νίκου Ανδρουλάκη, «από την άποψη ότι είναι λογικό για τον συγκεκριμένο χώρο να επιχειρηθεί μια φυγή προς τα εμπρός», με ένα νέο πρόσωπο που «δεν αναπαράγει αντιθέσεις που συμβολοποιούνται σε πρόσωπα, μιας παλιάς ατζέντας, προ δεκαετίας. Είναι ένα νέο πρόσωπο. Να δούμε τι θα γίνει και στο δεύτερο γύρο, αλλά είναι πολύ δύσκολο να χάσει».
Όπως είπε ο κ. Βερναρδάκης, «μένει να αποδειχθεί εάν το ΚΙΝΑΛ καταφέρει να αναπτυχθεί ή να συρρικνωθεί», καθώς δεν είναι μόνο θέμα αλλαγής προσώπων, από τη στιγμή που είναι πολύ δύσκολο να βρουν τη φυσιογνωμία που τους έδινε μεγάλο εύρος τα κόμματα «που αφυδάτωσαν τα τελευταία χρόνια το κοινωνικό  και σοσιαλδημοκρατικό τους χαρακτήρα και έγιναν υποστηρίγματα μια πολύ σκληρής νεοφιλελεύθερης πολιτικής λιτότητας στην Ευρώπη».
«Δεν είναι εύκολη δουλειά, προϋποθέτει ότι ο κ. Ανδρουλάκης θα δώσει ένα σαφές κοινωνικό στίγμα, πολιτικό, στρατηγικό, για τα επόμενο χρόνια. Είναι πάρα πολύ δύσκολο να το καταφέρει, καθώς κληρονομεί ένα κόμμα με συγκεκριμένη διαδρομή», σημείωσε.
Ειδικά για το ΚΙΝΑΛ προέβλεψε ότι ενδεχομένως μπορεί να αυξήσει κάπως τα ποσοστά του, αλλά είναι πολύ δύσκολο να ανατρέψει την κατάσταση. «Με τα δεδομένα, τα στοιχεία τις διεργασίες είναι απίθανο, πάρα πολύ δύσκολο να φτάσει το ΠΑΣΟΚ στο 15%. Για να συμβεί κάτι τέτοιο, σημαίνει ότι τα όποια άτυπα κοινωνικά συμβόλαια έχουν ήδη διαμορφωθεί τα τελευταία χρόνια, θα πρέπει να ανατραπούν», συμπλήρωσε.
«Ο ΣΥΡΙΖΑ δεν πρέπει να είναι αριστερίστικο κόμμα»
Ο πρώην υπουργός είπε ότι ο ΣΥΡΙΖΑ προφανώς δεν πρέπει να είναι ένα αριστερίστικο κόμμα, αλλά από την άλλη δεν πρέπει να χάσει την όποια δυναμική του και τον όποιο κοινωνικό ριζοσπαστισμό, όχι γιατί είναι θέσφατο, αλλά διότι οι κοινωνίες διαμορφώνουν προωθητικά σχέδια όταν κατά κάποιο τρόπο είναι δυναμικές.
Τόνισε ότι η «εξέγερση του 2008 η οποία λοιδορήθηκε και συκοφαντήθηκε, ήταν μια αντανάκλαση μιας κοινωνικής κατάστασης την οποία την είδαμε πρώτη φορά να ξεχύνεται και μετά από 4 χρόνια είχαμε μια συνολική ανατροπή του πολιτικού σκηνικού. Το 2008 ήταν το αίτημα μιας γενιάς που είχε αρχίσει να αντιλαμβάνεται ότι δεν έχει δικαιώματα και προοπτικές. Δεν είναι πίσω μας, είναι και μπροστά μας, γιατί δυστυχώς υπάρχουν τα ίδια αιτήματα, είναι χειρότερα τα πράγματα», ανέφερε χαρακτηριστικά.
Βαλντέν: «Δυσκολεύομαι, να δω ένα σχήμα υπό τον ΣΥΡΙΖΑ να αποκτά τη δεδηλωμένη στην επόμενη Βουλή»
Σε μακροσκελές κείμενο που δημοσίευσε το αριστερό περιοδικό «Εποχή», το ιστορικό στέλεχος της Αριστεράς Σωτήρης Βαλντέν,  δείχνει να διαφωνεί με την πολιτική που ακολουθεί η ηγεσία του ΣΥΡΙΖΑ.
Το ζήτημα της κυβερνητικής μας πρότασης είναι πιο σύνθετο. Ένα κόμμα εξουσίας πρέπει να πείθει πως θα την κατακτήσει, καθώς οι δυνητικοί ψηφοφόροι ενδιαφέρονται να το δουν στην κυβέρνηση, όχι να κάνει ιδεολογικές διακηρύξεις. Αυτό εξηγεί και δικαιολογεί έναν ορισμένο «βολονταρισμό»: «θα είμαστε πρώτο κόμμα» διακηρύσσουν πάντα οι αξιωματικές αντιπολιτεύσεις, ακόμη και όταν οι πιθανότητες γι’ αυτό είναι μικρές. Ορθώς βέβαια και ο ΣΥΡΙΖΑ διεκδικεί την πρωτιά. Η φιλοδοξία του δεν είναι εξάλλου εξωπραγματική. Πολλά μπορούν να συμβούν την προσεχή περίοδο και (εφ’ όσον «βοηθήσουμε» και εμείς) οι σημερινοί συσχετισμοί μπορούν να ανατραπούν.
Δυσκολότερα, όμως, κατανοεί κανείς πώς ο Τσίπρας θα μπορούσε να σχηματίσει κυβέρνηση μετά από τις εκλογές με απλή αναλογική. Συμφωνώ απόλυτα ότι πρέπει να έχουμε ανοικτή πρόταση («απλωμένο το χέρι») προς όλα τα κόμματα της προοδευτικής αντιπολίτευσης. Εκτιμώ ακόμη και πως, ανάλογα με τις εξελίξεις στο ΚΙΝΑΛ, δεν αποκλείεται μια συνεργασία με αυτό. Δυσκολεύομαι, όμως, να δω ένα σχήμα υπό τον ΣΥΡΙΖΑ να αποκτά τη δεδηλωμένη στην επόμενη Βουλή. Όταν, λοιπόν, ο Τσίπρας διακηρύσσει με απόλυτη βεβαιότητα πως αυτό θα συμβεί, χωρίς μάλιστα να εξηγεί πώς, φοβάμαι πως πλήττεται η αξιοπιστία μας. Πολλοί θα θυμηθούν τα περί «σχισίματος των μνημονίων». Προτιμότερο θα ήταν, νομίζω, να διακηρύσσουμε μεν τον στόχο για προοδευτική κυβέρνηση, να περιλαμβάνουμε όμως στο μήνυμά μας και την πιθανότητα αυτό να συμβεί αργότερα. Ένα αριστερό κόμμα δεν μπορεί να παραλύει στη σκέψη ότι ίσως μείνει ακόμη λίγο καιρό στην αντιπολίτευση. Ούτε να καλλιεργεί την αντίληψη του «πάση θυσία» στην κυβέρνηση, ανεξαρτήτως συγκυρίας, γραμμής και συμμάχων.
Λακόπουλος: «Στις εκλογές για την ηγεσία του ΚΙΝΑΛ έχασε ο Τσίπρας»!
Ο δημοσιογράφος Γιώργος Λακόπουλος, συνομιλητής του Αλέξη Τσίπρα και υποστηρικτής του, σχολιάζοντας το αποτέλεσμα του πρώτου γύρου των εκλογών στο ΚΙΝΑΛ για την ηγεσία βγάζει ένα εντελώς αρνητικό συμπέρασμα για τον αρχηγό της αξιωματικής αντιπολίτευσης.
Όπως έγραψε σε άρθρο του στο ieidiseis:
“Το κόστος μεταφέρεται όπως είναι φυσικό στο πρόσωπο του ηγέτη. Από αυτή την άποψη η μεγάλη συμμετοχή στις αρχαιρεσίες του ΚΙΝΑΛ συνιστά αποτυχία του Αλέξη Τσίπρα να πείσει τον κόσμο της Κεντροαριστεράς ότι τους εκπροσωπεί αυθεντικά.
Αν εξακολουθούσε να εμπνέει και να εκπροσωπεί αυτούς τους πολίτες, τουλάχιστον με την αρχική αξιοπιστία, δεν θα είχαν λόγο να στραφούν σε άλλες δυνάμεις.
Ούτε να εκφράσουν διάθεση επαναπατρισμού στο ΠΑΣΟΚ- αν έχει για πολλούς και αυτή την έννοια η προσέλευση στις κάλπες.
Από αυτή την άποψη ο πρόεδρος του ΣΥΡΙΖΑ-ΠΣ έχει μεγαλύτερη ανάγκη να ερμηνεύσει το αποτέλεσμα των εκλογών του ΚΙΝΑΛ από ότι ο επόμενος αρχηγός του.
Δεν συμμετείχε στις εκλογές, αλλά είναι οιονεί ηττημένος ,με βάση την προσέλευση…”
Σκουρλέτης: « Ο ΣΥΡΙΖΑ κινείται σημειωτόν»
Την άποψη ότι η πανδημία έχει λειτουργήσει ως ένα «επιβραδυντικό υλικό» σε σχέση με τις πολιτικές διεργασίες, εξέφρασε πριν λίγες ημέρες ο Πάνος Σκουρλέτης κληθείς να σχολιάσει τη στασιμότητα του ΣΥΡΙΖΑ και τις δημοσκοπήσεις.
«Έχουμε μία μεγάλη, ποιοτική, αισθητή υποχώρηση σε όλους τους ποιοτικούς δείκτες που αφορούν τον πρωθυπουργό και την κυβέρνηση και από την άλλη, θα μπορούσε να πει κανείς, τελείως σχηματικά, ότι ο ΣΥΡΙΖΑ – ΠΣ κινείται σημειωτόν» ανέφερε χαρακτηριστικά ο Πάνος Σκουρλέτης.
Κούλογλου για Ανδρουλάκη: Ο ΣΥΡΙΖΑ απέκτησε ανταγωνιστή
Ο ευρωβουλευτής του ΣΥΡΙΖΑ Στέλιος Κούλογλου, με άρθρο του στην ιστοσελίδα TVXS, σημειώνει, μεταξύ άλλων, ότι ο Νίκος Ανδρουλάκης «εφάρμοσε με επιτυχία μια μέθοδο που είχε πρώτος χρησιμοποιήσει στο ΠΑΣΟΚ ο Κώστας Σημίτης: την τακτική της πάπιας, που φαίνεται ακίνητη αλλά δουλεύει συνεχώς τα πόδια της κάτω από το νερό».
Σημειώνει ότι «ο νικητής του πρώτου γύρου στις εκλογές του ΚΙΝΑΛ, αθόρυβα και μεθοδικά τα προηγούμενα χρόνια, έφτιαξε έναν δικό του μηχανισμό σε όλη την Ελλάδα, αξιοποιώντας τις επαφές του από την εποχή που ήταν γραμματέας του κόμματος. Χωρίς φωνασκίες και κρατώντας χαμηλό προφίλ, αξιοποίησε το νεαρό της ηλικίας του και το άφθαρτο της πολιτικής του καριέρας, χτίζοντας ένα συναινετικό προφίλ. Πολλοί τον βρήκαν άνοστο στο τηλεοπτικό debate, αλλά οι κεντρώοι ψηφοφόροι του ΚΙΝΑΛ που τον ψήφισαν ήθελαν ακριβώς αυτό: κάποιον νέο, που αποφεύγει τις κοκορομαχίες και δεν κλείνει ούτε προς τα δεξιά ούτε προς τα αριστερά».
Μπορεί να σας ενδιαφέρει
Τετάρτη 28 Σεπτεμβρίου 2022
Τσίπρας σε Επίτροπο: «Ανησυχώ για υποκλοπές και κράτος Δικαίου»- Οικονόμου: «Κατηγορεί τη χώρα»
Τρίτη 27 Σεπτεμβρίου 2022
Στις Βρυξέλλες ο Τσίπρας – Το πρόγραμμα της επίσκεψης
Τρίτη 27 Σεπτεμβρίου 2022
Κωνσταντοπούλου: «Αν δω τον Αλέξη Τσίπρα στον δρόμο, δεν θα του μιλήσω»
Τρίτη 27 Σεπτεμβρίου 2022
Δείπνο στον Αλέξη Τσίπρα παρέθεσε ο Τζορτζ Τσούνης
Reuters: Φόβοι για μπλακ άουτ στην κινητή τηλεφωνία στην Ευρώπη
Τουρκία: Ο Ερντογάν προτρέπει την κεντρική τράπεζα να προχωρήσει σε περαιτέρω μείωση επιτοκίων
Μπακογιάννης: Η ενεργειακή κρίση συνιστά απειλή και για τη Δημοκρατία
Αναβλήθηκε η συνάντηση Μητσοτάκη – Von Der Leyen
Πλεύρης: «Δίνουμε καθημερινή μάχη για την ενίσχυση του ΕΣΥ και την πανδημία»
Μελόνι: «Μην πιστεύετε τα ψέματα που κυκλοφορούν – Η κυβέρνηση θα είναι υψηλού επιπέδου»
Νέες απειλές Ερντογάν κατά ΗΠΑ: «Η άρση του εμπάργκο όπλων στην Κύπρο δεν θα μείνει αναπάντητη»
Τα πρωτοσέλιδα των εφημερίδων
Μπορεί να σας ενδιαφέρει
Δημοσκόπηση Alco: Στο 7,7% η διαφορά ΝΔ και ΣΥΡΙΖΑ
ΠΑΣΟΚ-ΚΙΝΑΛ: «Η δημοσιονομική πολιτική της κυβέρνησης εκτός από αναποτελεσματική, είναι και βαθιά άδικη»
ΕΟΔΥ: 80 τα επιβεβαιωμένα κρούσματα ευλογιάς των πιθήκων
Nord Stream: «Η διαρροή αερίου πιθανόν να σταματήσει την Δευτέρα», σύμφωνα με την διαχειρίστρια εταιρεία
«Φρένο τιμής φυσικού αερίου», ανακοίνωσε ο Σολτς – Στα 150-200 δισ. το κόστος του μέτρου
«Άδειασε» τον Κυρανάκη ο Οικονόμου για το «δεν μας φταίει πλέον ο ΣΥΡΙΖΑ για την ανομία στα ΑΕΙ»
Συμφωνία ΔΕΠΑ- TotalEnergies για προμήθεια LNG τον χειμώνα- Δύο πλοία κάθε μήνα στην Ελλάδα
Πολυτεχνειούπολη: Διαθεσιμότητα και ΕΔΕ για τη δόκιμη αστυνομικό
Το ΝΑΤΟ καταγγέλλει το σαμποτάζ στους αγωγούς Nord Stream
Γερμανία: Νοικοκυριά και μικρές επιχειρήσεις αρνούνται να μειώσουν την κατανάλωση φυσικού αερίου
Ειδικό Δικαστήριο: Αρνούνται τις κατηγορίες Παπαγγελόπουλος – Τουλουπάκη
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία